Σκηνοθετικά Ρεύματα

Διδάσκουσα: Μαρίνα Κοτζαμάνη

Ηλεκτρονική Εξέταση, Φεβρουάριος 2021

Απάντησε τις ακόλουθες ερωτήσεις, 1 και 2:

1. Συζήτησε συγκριτικά και με αναφορές σε παραδείγματα την σύλληψη του σκηνικού χώρου αλλά και της υπόκρισης σε συνάρτηση με τον χώρο σε τέσσερις από τους ακόλουθους σκηνοθέτες: 1. Αντουάν, 2. Άππια ή Κραιγκ, 3. Μέγιερχολντ προ της ρωσικής επανάστασης 4. Μέγιερχολτ μετά την ρωσική επανάσταση και 5. Ράινχαρτ. Μην παραλείψεις να σχολιάσεις α. το ύφος του χώρου σύμφωνα με τον σκηνοθέτη που συζητάς και β. το πώς συντίθενται τα στοιχεία που απαρτίζουν την σκηνική σύλληψη στον χώρο για κάθε έναν από τους σκηνοθέτες που συζητάς. Παρακαλώ επίσης να επιλέξεις για κάθε σκηνοθέτη μια εικόνα από παράστασή του η οποία είναι χαρακτηριστική της προσέγγισής του ως προς τον χώρο και να την σχολιάσεις, ως μέρος της απάντησής σου.

2. Σχετικά με τα επικά στοιχεία της ταινίας η *Δοκιμή* (1973) του Jules Dassin, (διαθέσιμη στο youtube) απαντάτε στο εξής ερώητημα: Πώς επιτυγχάνει η ταινία αυτή τον στόχο της να ενημερώσει και να κινητοποιήσει σε δράση την διεθνή κοινότητα της εποχής της στην οποία απευθύνεται σχετικά με την πολιτική κατάσταση στην Ελλάδα την εποχή της χούντας;  Ως προς την απάντησή σας, προσέξτε ιδιαίτερα και βρείτε παραδείγματα για τα εξής: 1. Μη ψευδαισθητική τέχνη που δηλώνει ότι είναι τέχνη. 2. Τεχνική μοντάζ.  Μείξη πολλών μέσων (π.χ. αφήγησης, δραματοποίησης, τραγουδιού, προβολών, υλικό ντοκυμαντέρ κλπ). 3. Επεισοδιακή δομή (πλοκή δομημένη σε σειρά από αυτόνομα επεισόδια). 4. Πρόκειται για ταινία με θέση;  Πώς προκύπτει αυτό;

Οι εργασίες αποστέλλονται στις **10 Φεβρουαρίου** ηλεκτρονικά στο m.a.kotzamani@gmail.com έως τις 11.59 μ.μ. Ως τίτλο στο μήνυμα εισάγετε: (Το όνομά σας με κεφαλαία) ΣΚΗΝΟΘΕΣΙΑ ΤΕΛΙΚΗ ΕΡΓΑΣΙΑ. Π.χ. ΠΑΠΑΔΟΠΟΥΛΟΣ ΣΚΗΝΟΘΕΣΙΑ ΤΕΛΙΚΗ ΕΡΓΑΣΙΑ.

1. Όσοι οφείλουν το μάθημα, παρακαλώ να το αναφέρουν στην τελική εργασία. Οι φοιτητές αυτοί βαθμολογούνται με βάση την τελική εργασία και μόνο. Μπορούν όμως προαιρετικά να υποβάλλουν και κάποια/ες από τις εργασίες που έχουν δοθεί στους δευτεροετείς κατά την διάρκεια του χειμερινού εξαμήνου προκειμένου να ενισχύσουν τον βαθμό τους. Εάν παρακολούθησαν το μάθημα αυτό το εξάμηνο ή/και παρέδωσαν κάποια εργασία, παρακαλώ να το δηλώσουν στην τελική εργασία που θα παραδώσουν.
2. Οι δευτεροετείς, εκτός από την τελική εργασία, έχουν παραδώσει επίσης κατά την διάρκεια του μαθήματος τα εξής:

Α. Ομαδική εργασία (βλ. περιγραφή στο e-class). Παρακαλώ να αναφέρετε στην τελική εξέταση το όνομα του συναδέλφου με τον/την οποία έχετε υποβάλει την ομαδική εργασία.

Β. Τις εξής 4 προαιρετικές ασκήσεις: 1. Ρεαλισμός και νατουραλισμός 2. Φωτογραφία δωματίου 3. Παράσταση στο ύφος του Άππια 4. Το γκροτέσκο. Παρακαλώ να αναφέρετε επίσης στην τελική εργασία που θα παραδώσετε τις ασκήσεις που ετοιμάσατε κατά την διάρκεια του εξαμήνου.